বাংলাদেশে যতই রাজনৈতিক সঙ্কট ঘনীভূত হচ্ছে ততই বাড়ছে বিদেশী ষড়যন্ত্র। এখন বিদেশীরা ব্যস্ত নিজেদের ঘরে ফসল তোলায়। তারা চায় তাদের কাক্সিক্ষত গোলাম ব্যক্তিটিকে ক্ষমতায় রাখতে। সে লক্ষ্যেই তাদের দৌড়ঝাঁপ শুরু হয়েছে। সম্প্রতি বাংলাদেশে নিযুক্ত মার্কিন রাষ্ট্রদূত মিস্টার মজিনা গিয়েছিলেন দিল্লিতে। তিনি দরবার করেছেন ভারতীয় কর্তাব্যক্তিদের সাথে। অপর দিকে ভারতীয় কর্তৃপক্ষ বলছে, তারা চায় নির্বাচিত সরকারের অধীনে অর্থাৎ হাসিনার অধীনে নির্বাচন। মার্কিন রাষ্ট্রদূত মজিনাও জানিয়েছেন সেটিকে তিনিও সমর্থন করেন। এ সবই পত্রিকার খবর। অপর দিকে কলকাতার আনন্দবাজার গল্প ফেঁদেছে, বিএনপি নেতা জনাব তারেক জিয়া নাকি পাকিস্তানের আইএসআইয়ের দ্বারা পরিবেষ্টিত। ভারত সরকার নাকি তা নিয়ে বড়ই চিন্তিত। প্রশ্ন হলো, বাংলাদেশের প্রতিটি জনপদ যে ভারতীয় গুপ্তচর সংস্থা রয়ের এজেন্টদের দ্বারা প্লাবিত সে খবরটি কি আনন্দবাজারের জানে না? ভারতের দুশ্চিন্তা, হাসিনার পতন হলে বাংলাদেশ ইসলামপন্থীদের ঘাঁটিতে পরিণত হবে। বাংলাদেশ শতকরা ৯১% ভাগ মুসলমানের দেশ। আর মুসলমান থাকলে ইসলাম থাকবে তাতে ভারতের আপত্তির কী থাকতে পারে? ভারতে যদি মৌলবাদী বিজেপি ক্ষমতায় আসতে পারে তবে ইসলামী মৌলবাদীরা বাংলাদেশে কেন ক্ষমতায় আসবে না?